Silicon vodiysi
Silicon vodiysi (talaffuzi: Silikon) — Shimoliy Kaliforniyadagi San Francisco boʻgʻozidan janubdagi mintaqaning norasmiy nomi. Unga yuqori texnologiyalar, innovatsiyalar va ijtimoiy media-kompaniyalarining global markazi sifatida qaraladi. Geografik jihatdan taxminan Santa Clara vodiysini qamrab oladi. Silicon vodiysida aholi soni boʻyicha eng yirik shahar Santa Jose hisoblanadi(ushbu shahar aholi soni boʻyicha Kaliforniyada uchinchi, AQShda oʻninchi oʻrinda). Silicon vodiysidagi boshqa yirik shaharlar qatoriga Sunnyvale, Santa Clara, Redwood City, Mountain View, Palo Alto, Menlo Park va Cupertino kabilar kiradi. Mintaqaning nomi kremniyga asoslangan MOSFET hamda integral sxemalarni loyihalash va ishlab chiqarishga ixtisoslashgan qator kompaniyalar tashkil etilishidan kelib chiqqan. Hozirgi kunda ushbu mintaqada dunyodagi koʻplab yirik texnokompaniyalar, 30 dan oshiq Fortune 1000 roʻyxatidan oʻrin olgan kompaniyalarning bosh qarorgohlari (ofislari) hamda minglab startup (startap) kompaniyalari joylashgan. Silicon vodiysida kremniyga asoslangan integral mikrosxemalar, mikroprotsessor, mikrokompyuter va boshqa koʻplab texnologiyalar ixtiro qilingan. 2013-yilga maʼlumotlarga koʻra, mintaqada 250 mingga yaqin ishchilar ishlaydi.